
טקסט הדף





	ז שנים שערים היו לבית המוקד אחד פתוח לחיל ואחד פתוח לעזרה אמר רבי יהודה זה שהיה פתוח לעזרה פשפש קטן היה לו שבו נכנסין לבלוש את העזרה:


	


	ח בית המוקד כיפה ובית גדול היה מוקף רובדין של אבן וזקני בית אב ישנים שם ומפתחות העזרה בידם ופרחי כהונה איש כסתו בארץ:


	


	ט ומקום היה שם אמה על אמה וטבלא של שיש וטבעת היתה קבועה בה ושלשלת שהמפתחות היו תלויות בה הגיע זמן הנעילה הגביה את הטבלא בטבעת ונטל את המפתחות מן השלשלת ונעל הכהן מבפנים ובן לוי ישן לו מבחוץ גמר מלנעול החזיר את המפתחות לשלשלת ואת הטבלא למקומה נתן כסותו עליה ישן לו אירע קרי באחד מהם יוצא והולך לו במסיבה ההולכת תחת הבירה והנרות דולקים מכאן ומכאן עד שהוא מגיע לבית הטבילה רבי אלעזר בן יעקב אומר במסיבה ההולכת תחת החיל יוצא והולך לו בטדי:





	הדרן עלך בשלשה מקומות





	הר הבית היה חמש מאות אמה על חמש מאות אמה רובו מן הדרום שני לו מן המזרח שלישי לו מן הצפון מיעוטו מן המערב מקום שהיה רוב מדתו שם היה רוב תשמישו:


	


	ב כל הנכנסין להר הבית נכנסין דרך ימין ומקיפין ויוצאין דרך שמאל חוץ ממי שאירעו דבר שהוא מקיף לשמאל מה לך מקיף לשמאל שאני אבל השוכן בבית הזה ינחמך שאני מנודה השוכן בבית הזה יתן בלבם ויקרבוך דברי רבי מאיר אמר לו רבי יוסי עשיתן כאילו עברו עליו את הדין אלא השוכן בבית הזה יתן בלבך ותשמע לדברי חבריך ויקרבוך:





רש"י





	אין פירוש לקטע זה





תוספות





	אין פירוש לקטע זה





הגהות יעב"ץ

משנה א' היה מוקף הרובדין כצ"ל:


מ"ו בר"מ ד"ה כבר נתבאר וכו' והי' בארבע זויותיו לשכות של ארבעים כצ"ל:


פ"ב מ"ב במשנה יתן בלבם ויקרבוך כצ"ל:


בר"ש ד"ה הר הבית וכו' מגמגם בלשון. נ"ב ודאי מגומגם שהלשון מורה על רוב ההר לא על רוב הבנין אלא על מקום פנוי:


ד"ה החיל וכו' עשר אמות רחב וכו' של החיל לא היה מצי לראות מעל גבי הפתח כצ"ל:


ד"ה ושלחה וכו' ומוסב ע"ג גובה כותל הסורג כצ"ל:


ד"ה היו להן וכו' היה שקופות כצ"ל:


ד"ה היו קל"ה וכו' שבד' מקצועותיה ד' לשכות של ארבעים כצ"ל:


ד"ה וחלקה היתה וכו' פנויה מכלום כצ"ל:

